ইরানের প্রদেশসমূহ
১৯৫০ সাল অবধি ইরান ১২টি প্রদেশে বিভক্ত ছিল: আর্দালান, আজারবাইজান, বালুচিস্তান, ফারস, জিলান, আরাক-ই-আজম, খোরাসান, খুজেস্তান, কেরমান, লারেস্তান, লোরেস্তান এবং মাজান্দারান। ১৯৫০ সালে ইরানকে ১০টি প্রদেশে এবং তার অধীনে অনেকগুলো গভর্নরেটে ভাগ করা হয়: গিলান; মাজান্দারান; পূর্ব আজারবাইজান; পশ্চিম আজারবাইজান; কের্মানশাহ; খুজেস্তান; ফার্স; কের্মান; খোরাসান; ইসফাহান। ১৯৬০ হতে ১৯৮১ সাল পর্যন্ত এক এক করে অনেকগুলো গভর্নরেটকে প্রদেশে উন্নীত করা হয়। সর্বশেষ ২০০৪ সালে তৎকালীন সর্ববৃহৎ খোরাসান প্রদেশকে তিন ভাগে ভাগ করে তিনটি নতুন প্রদেশ সৃষ্টি করা হয়।
মার্কাজি প্রদেশ
মার্কাজি () ইরানের ৩০টি প্রদেশের একটি। এটি ইরানের পশ্চিম অংশে অবস্থিত। এর রাজধানীর নাম আরক। এখানে প্রায় সাড়ে ১৩ লক্ষ লোক বাস করে। ১৯৮০-র দশকে তৎকালীন মার্কাজি প্রদেশ থেকে তেহরান প্রদেশ পৃথক করে নেওয়া হয়।